พระองค์เสด็จฯทั้งที่เป็นพื้นที่สู้รบ อดีตครูวัย 82 ขอเทิดทูนจนวันตาย
ตาสนั่น อดีตครูวัย 82 ปี ปลาบปลื้มหาที่สุดมิได้ เข้าเฝ้าฯ ในหลวง รัชกาลที่ 9 พร้อม สมเด็จพระนางเจ้าฯ พระบรมราชินีนาถ สมเด็จพระเทพรัตนราชสุดาฯ และ ฟ้าหญิงจุฬาภรณวลัยลักษณ์ฯ โดยเฮลิคอปเตอร์ทรงเยี่ยมชาวบ้านพื้นที่คอมมิวนิสต์บ้านหมากแข้ง จ.เลย เผย ขอเทิดทูนไปจนวันตาย,เมื่อเวลา 10.00 น. วันที่ 17 ต.ค. 59 ผู้สื่อข่าวเดินทางไปพบกับ ตาสนั่น หรือ นายสนั่น สิงห์สถิต อายุ 82 ปี อยู่บ้านเลขที่ 178 หมู่ 1 ต.ด่านซ้าย อ.ด่านซ้าย จ.เลย อดีตข้าราชการครูบ้านหมากแข้ง ต.กกสะทอน อ.ด่านซ้าย เป็นอีกบุคคลหนึ่งที่มีโอกาสได้เฝ้าฯ รับเสด็จ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ สมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี อย่างใกล้ชิด เสด็จพระราชดำเนินโดยเฮลิคอปเตอร์ทรงเยี่ยมประชาชนในพื้นที่บ้านหมากแข้ง ซึ่งเป็นพื้นที่สีแดง และอยู่ระหว่างการสู้รบของทหารไทยกับผู้ก่อการร้ายคอมมิวนิสต์อย่างหนัก,ตาสนั่น เล่าว่า บ้านหมากแข้ง มีบ้านอยู่ประมาณ 60 หลังคาเรือน ไปมาไม่สะดวก ต้องใช้เวลาในการเดินทางเป็นวัน เป็นถนนทางเกษตร และเป็นพื้นที่สีแดง มีการต่อสู้ระหว่างทหารไทยและผู้ก่อการร้ายคอมมิวนิสต์ จนชาวบ้านถูกคอมมิวนิสต์ยิงตาย ทำมาหากินไม่ได้ ชาวบ้านหลบหนีภัยสงครามไปอยู่บ้านตูบค้อ บ้านน้ำเย็น บ้านน้ำหมัน ต.กกสะทอน อ.ด่านซ้าย และ อ.หล่มเก่า จนถึงปัจจุบัน โดยไม่มีข้าราชการผู้ใหญ่คนไหนเข้ามาดูแลชาวบ้านเลย,กระทั่งเมื่อเวลา 09.00 น. วันที่ 21 ธันวาคม พ.ศ.2516 ทั้ง 4 พระองค์เสด็จพระราชดำเนินเยี่ยมพสกนิกรที่บ้านหมากแข้ง ทั้งที่ทราบว่าพื้นที่อยู่ระหว่างการสู้รบ ทำให้รู้สึกตกใจและดีใจมากที่พระองค์เสด็จฯ ได้แต่ภาวนาให้พระองค์ปลอดภัย จนเฮลิคอปเตอร์ลงจอดที่สนามด้วยความปลอดภัย โดยมีข้าราชการผู้ใหญ่เข้าเฝ้าฯ ถวายรายงาน และมีตนเองอยู่ด้วย พระองค์ทรงห่วงใยความเป็นอยู่ของชาวบ้าน ตรัสถามว่า ,อยู่กันอย่างไร ในหมู่บ้านใช้น้ำกันที่ไหน น้ำอยู่ไกลหมู่บ้านไหม หมู่บ้านนี้ตั้งมานานนับร้อยปีใช่ไหม ทำไมชาวบ้านจึงอพยพไปอยู่ที่อื่น, จึงทูลตอบพระองค์ไป,จากนั้นทั้ง 4 พระองค์เสด็จฯ ไปยังโรงเรียนบ้านหมากแข้ง ซึ่งเป็นที่ประทับชั่วคราว ชาวบ้านได้นำสิ่งของมาถวาย จากนั้นพระองค์ตรัสกับประชาชนที่เข้าเฝ้าฯ ว่า ,สวัสดีนะจ๊ะ, และตรัสถามหญิงชาวบ้านรายหนึ่งว่า ,เลี้ยงลูกด้วยอะไร มีไข่ให้กินไหม เวลาเจ็บป่วยหาหมอที่ไหน, นับเป็นความปลาบปลื้มหาที่สุดมิได้ ที่ครั้งหนึ่งมีโอกาสเข้าเฝ้าฯ ใกล้ชิด ทรงใช้เวลาเยี่ยมพสกนิกรอยู่กว่า 1 ชั่วโมง จึงเสด็จฯ กลับ อีกทั้งพระองค์ยังพระราชทานข้าวสาร 34 กระสอบ เสื้อผ้า เครื่องมือทำการเกษตร พันธุ์พืช และอื่นๆ อีกมากแก่คนบ้านหมากแข้ง เป็นพระมหากรุณาธิคุณเป็นล้นพ้น,ไม่เคยคิดว่าในชีวิตจะมีโอกาสได้เข้าเฝ้าฯ ใกล้ชิดอย่างนี้ เวลาที่ล่วงเลยมาแล้ว 43 ปี ยังคงจดจำอยู่ในใจ รู้สึกรักและขอเทิดทูนพระองค์ท่านไปจนวันตาย.
ตาสนั่น อดีตครูวัย 82 ปี ปลาบปลื้ม เข้าเฝ้าฯ ในหลวง รัชกาลที่ 9 พร้อม สมเด็จพระนางเจ้าฯ พระบรมราชินีนาถ สมเด็จพระเทพรัตนราชสุดาฯ และ ฟ้าหญิงจุฬาภรณวลัยลักษณ์ฯ โดยเฮลิคอปเตอร์ทรงเยี่ยมชาวบ้านพื้นที่คอมมิวนิสต์บ้านหมากแข้ง 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,พระราชกรณียกิจ,พระราชประวัติ,ประวัติในหลวง,รูปในหลวง,ภาพในหลวง,พระราชดำรัส,บ้านหมากแข้ง,อ.ด่านซ้าย,จ.เลย,สนั่น สิงห์สถิต,พื้นที่คอมมิวนิสต์